Coleccion Aruba

Coleccion Aruba ta un portal digital cu ta hunta y pone disponibel herencia documental y audiovisual di Aruba. Desde 2023, usuarionan rond mundo por consulta texto, video, potret y imagennan historico gratuitamente. E website ta un colaboracion entre diferente institucion cultural y educativo na Aruba, incluyendo su fundadonan Biblioteca Nacional Aruba (BNA), Archivo Nacional Aruba (ANA) y Union di Organisacionnan Cultural Arubano (UNOCA).Mas di 100.000 obheto di nos herencia cultural ta accesibel den forma digital via www.coleccion.aw, gobierno.aw (17 di april 2024)

Desde inicio di 2026, e cantidad di item digitalisa den Coleccion Aruba ta surpasa 200.000. E contribuyentenan mas grandi na e coleccion ta BNA (mas di 100.000 item) y ANA (85.000 item, inclui potretnan for di coleccion di BUVO).Departamento di Coleccion Digital hunto cu Departamento Arubiana-Caribiana a yega mas di 100 mil item, 24ora (24 di februari 2026)

 Historia 
E iniciativa pa crea Coleccion Aruba a surgi for di e deseo pa digitalisa y preserva herencia cultural di Aruba, haciendo esaki  di accesibel pa tur hende. E proyecto a cuminza bao di direccion di BNA, cu na 2019 a lansa su coleccion digital riba plataforma di "Internet Archive". Durante pandemia di COVID-19, e portal a resulta di ta un recurso importante pa publico local y internacional. Na 2022 BNA, ANA y UNOCA ta formalisa nan colaboracion pa hunto crea un portal unico propio. Nan ta Monumentenfonds Aruba (SMFA), Plantage Zorg & Hoop, Museo Arkeologico Nacional Aruba (MANA), Universidad di Aruba, SETAR, Monumentenbureau Aruba, Departamento di Cultura Aruba y UNESCO Aruba. ​Dia 28 di september 2023 a lansa oficialmente e plataforma riba e web adres coleccion.aw.

 Funcion y uzo 
Coleccion Aruba ta sirbi como un plataforma central pa e herencia cultural di Aruba. E ta contene un variedad di material, inclui documento, grabacion di video, potret, y otro publicacionnan, cubriendo un periodo di mas di 200 aña. Bao di su coleccionnan tematico, por haya por ehempel un database di personanan sclabisa na Aruba di 1840 te 1863,Database van tot slaaf gemaakten, Antilliaans Dagblad (9 di april 2024) of un cantidad di documento tocante historia, ortografia, gramatica, y sintaxis di Papiamento.

E rol principal di Coleccion Aruba ta pa preserva, digitalisa y archiva documento y material audiovisual pa asegura nan conservacion pa futuro generacionnan.​ E plataforma ta promove y plama e herencia cultural di Aruba bao di un publico mas amplio, tanto local como internacionalmente.​ E website ta provee acceso facil na mas di 150 mil obheto, y ta fungi como fuente valioso pa studiante, investigador, y esnan interesa den historia, cultura y idioma di Aruba.​ 

Un aspecto innovador di Coleccion Aruba ta su uzo di inteligencia artificial pa facilita investigacion historico y haci e informacion historico mas accesibel na comunidad.

 Reconocimento 
Na 2024 Aruba a ricibi e 'Internet Archive Hero Award' na e sede di 'Internet Archive' na San Francisco, California.Aruba premia pa su esfuersonan haci pa conserva su herencia cultural y haci esaki accesibel pa henter mundo, gobierno.aw (28 di october 2024)

 Literatura 
 Jan Bant, Eric Mijts & Peter Scholing, Diaspora and Digital Discourse: Papiamento/u Research in the Digital Archives of Coleccion Aruba, Archipelagos Journal, edicion (8), april 2025

 Link externo 
 Lansamento oficial di Coleccion Aruba (2023), Bureau MinFic via Youtube.

Kategoria:Herensia kultural
Kategoria:Historia di Aruba
Kategoria:Papiamento